২০২০–২১ বাংলাদেশ ক্রিকেট দলের শ্রীলঙ্কা সফর

বাংলাদেশ ক্রিকেট দল দুইটি টেস্ট ক্রিকেট খেলার জন্য জিম্বাবুয়ে সফর করে, যা এপ্রিল ও মে ২০২১-এ অনুষ্ঠিত হয়। টেস্ট সিরিজের খেলাগুলো হবে ২০১৯-২১ আইসিসি বিশ্ব টেস্ট চ্যাম্পিয়নশিপ প্রতিযোগিতার অংশ।
মূলতঃ সিরিজটি ২০২০ এর জুলাই আগস্টে তিনটি টেস্ট ম্যাচ খেলার জন্য নির্ধারিত ছিল, কিন্তু কোভিড-১৯ এর বৈশ্বিক মহামারীর কারণে ২০২০ এর অক্টোবর পর্যন্ত স্থগিত করা হয়। ২০২০ এর সেপ্টেম্বরে উভয় ক্রিকেট কন্ট্রল বোর্ড কোয়ারেন্টাইন প্রয়োজনীয়তায় একমত না হওয়ায়, সিরিজটিকে আবারো স্থগিত করা হয়। ২০২০ এর ডিসেম্বরে, বাংলাদেশ ক্রিকেট বোর্ড (বিসিবি) সিরিজটিকে দুটি টেস্ট ম্যাচের সিরিজ হিসাবে ২০২১ এর এপ্রিলে শ্রীলঙ্কা সফরের বিষয়ে বিবেচনা করে। ২০২১ এর ফেব্রুয়ারিতে, বিসিবি নিশ্চিত করে যে, সফরটি এপ্রিলে অনুষ্ঠিত হবে। ১৯ মার্চ ২০২১ তারিখে, শ্রীলঙ্কা ক্রিকেট (এসএলসি) সফরসূচী ও তারিখ ঘোষণা করে।
২০২০ এর মে মাসে, বাংলাদেশ ক্রিকেট বোর্ড (বিসিবি)র প্রধান সমন্বয়ক (সিইও) নিজামুদ্দিন চৌধুরী নিশ্চিত করে যে, সিরিজটি খেলার জন্য শ্রীলঙ্কা ক্রিকেট বোর্ডের সাথে আলোচনা চলছে। বিসিবি প্রেসিডেন্ট নাজমুল হাসান প্রস্তাব করেন যে, তাদের কাছে আইসিসির ইভেন্টসগুলো প্রাধান্য পাবে, এবং আইসিসি ও এশিয়ান ক্রিকেট কাউন্সিল প্রথমে কি সিদ্ধান্ত নেয় সেটার জন্য অপেক্ষা করবে। অতঃপর, ২৪ এপ্রিল ২০২০ সিরিজটিকে মহামারীর কারণে স্থগিত করা হয়। ২০২০ এর জুলাইয়ে, উভয় ক্রিকেট বোর্ড সিরিজটিকে অক্টোবর ২০২০-এ পুনঃ নির্ধারণের সম্ভাব্যতা খুজতে শুরু করে। একই মাসে আন্তর্জাতিক ক্রিকেট কাউন্সিল (আইসিসি)ও বিশ্ব টেস্ট চ্যাম্পিয়নশীপের স্থগিত হওয়া আরো ৫টি সিরিজের কথা উল্লেখসহ নিশ্চিত কর যে, সিরিজটি পুন নির্ধারণ করা উভয় ক্রিকেট বোর্ডের দায়িত্ব।
আগস্ট ২০২০-এ, উভয় ক্রিকেট বোর্ড সিরিজটিকে টেস্ট ম্যাচ ও টুয়েন্টি২০ আন্তর্জাতিক সমন্বয়ে খেলার সম্ভাব্যতা খুজতে লাগে এবং সম্ভাব্য তারিখ ২০২০ এর অক্টোবরের পরিকল্পনা করে। ১২ আগস্ট ২০২০, বিসিবি নিশ্চিত করে যে, তারা শ্রীলঙ্কা সফর করবে, এবং যাত্রা শুরু হবে ২৩ সেপ্টেম্বর ২০২০ তারিখে। ১২ সেপ্টেম্বর ২০২০ তারিখে, শ্রীলঙ্কা ক্রিকেট নিশ্চিত করে যে, বাংলাদেশ ক্রিকেট দলকে শ্রীলঙ্কা পৌছে যেকোন প্রকার ট্রেনিং কার্যক্রম শুরুর পূর্বে এক সপ্তাহ কোয়ারেন্টাইনে থাকতে হবে। পরের দিনেই শ্রীলঙ্কা ক্রিকেট বোর্ড কোয়ারেন্টাইনের সময়সীমা পরিবর্তন করে ১৪ দিনে নিয়ে আসে, এবং বিসিবি উক্ত বিষয়ে অসম্মতি প্রকাশ করে, কারণ প্রথম টেস্ট সিরিজ শুরু পূর্বে খেলোয়াড়দের পর্যান্ত অনুশীলন করতে পারবে না কোয়ারেন্টাইনের সময়সীমা বৃদ্ধির কারণে। উত্তরে, শ্রীলঙ্কা ক্রিকেট প্রস্তাব করে যে, কোয়ারেন্টাইন সময়সীমাকে দুটি ভাগে ভাগ করা যেতে পারে, যার প্রথম সাত দিন বাংলাদেশে এবং পরবর্তী সাত দিন শ্রীলঙ্কা পৌছার পর সম্পন্ন করতে হবে।
১৯ সেপ্টেম্বর ২০২০, বাংলাদেশ ক্রিকেট বোর্ড ২৭ সদস্যের একটি প্রাথমিক দল ঘোষণা করে সিরিজের পূর্বে প্রস্তুতির জন্য। অতপর, পরের দিন, একজন খেলোয়াড়ের কোভিড-১৯ উপসর্গ দেখা দিলে তার সংস্পর্শে থাকা সকল খেলোয়াড়কে প্রস্তুতি শিবির থেকে বাদ দেয়া হয়। ২৮ সেপ্টেম্বর ২০২০, উভয় ক্রিকেট বোর্ড কোয়ারেন্টাই বিষয়ে একমত হতে না পারায় সফরটিকে আবারো স্থগিত করা হয়। শ্রীলঙ্কা ক্রিকেট সরকার নির্দেশিত কোয়ারেন্টাইন নির্দেশিকামতে ১৪ দিনের কোয়ারেন্টাইনে জোর দিচ্ছিল, অন্যদিকে বাংলাদেশ ক্রিকেট বোর্ড কোয়ারেন্টাইন সময়সীমা স্বল্প মেয়াদী করতে জোর দিচ্ছিল।
২০২০ ডিসেম্বরে, বিসিবি শ্রীলঙ্কা ক্রিকেটের সাথে সফরটিকে সংক্ষিপ্ত করে এপ্রিল ২০২১-এ শুরুর জন্য আলোচনা আরম্ভ করে। পূর্ব-নির্ধারিত তিন টেস্ট সিরিজের খেলাটিকে, দুই টেস্ট সিরিজে সংক্ষিপ্ত করা হয় এবং সাথে সাদা বলের ম্যাচ খেলারও সম্ভাবনা রয়েছে। ২০২১ এর ফেব্রুয়ারিতে, বিসিবি সাকিব আল হাসানকে ২০২১ ইন্ডিয়ান প্রিমিয়ার লিগ খেলার অনুমতি দিলে, সফর সূচী থেকে তাকে বাদ দেয়া হয়, এবং বিসিবি নিশ্চিত করে যে সফরটি এপ্রিলেই অনুষ্ঠিত হবে। পরের মাসে বিসিবি ঘোষণা কর যে, ২০২০-২১ জাতীয় ক্রিকেট লিগ (এনসিএল) প্রতিযোগিতাটিকে শ্রীলঙ্কা সফরে টেস্ট ম্যাচগুলোর প্রস্তুতি হিসাবে গন্য করা হবে। যদিও, মাত্র দুই রাউন্ড খেলার পরেই কোভিড-১৯ মহামারীর কারণে এনসিএলকে স্থগিত করতে বাধ্য হয় বিসিবি। এতো কিছু সংক্ষপ্তকরণের পরেও বিসিবি শ্রীলঙ্কা সফরে আশাবাদী। ১২ এপ্রিল ২০২১ তারিখে বাংলাদেশ ক্রিকেট দল শ্রীলঙ্কায় পৌছে।
৯ এপ্রিল ২০২১, বিসিবি টেস্ট ম্যাচের জন্য ২১-সদস্যের প্রাথমিক দল ঘোষণা করে। পরের দিন আন্ত-দলীয় প্রস্তুতি ম্যাচের পর টেস্ট সিরিজের জন্য ১৫ সদস্যের চূড়ান্ত দল নিশ্চিত করে। শ্রীলঙ্কাও তাদের প্রাথমিক দল ঘোষণা করে, যেখানে বোলার দুষ্মন্ত চামিরা পিতৃত্বকালীন ছুটিতে থাকায় দল থেকে বাদ পড়ে যায়।